open-index/open-wikipedia-markdown huggingface dataset:
Белуџиски јазик

**Белуџискиот** е западноирански јазик, од групата на индоирански јазици од семејството на индоевропски јазици. Белуџискиот е мајчин јазик на Белуџите во регионот Белуџистан во Иран и Пакистан. Исто така, за некои Брахуи јазикот е втор јазик. Белуџискиот е еден од деветте службени јазици во Пакистан и покраински јазик во Иран.

## Класификација
Белуџискиот е дел од групата на северозападни ирански јазици, кои пак се дел од западноиранските јазици од поголемата група на ирански јазици. Иранските јазици се дел од индоевропските јазици. Белуџискиот е сроден со останатите северозападни ирански јазици, како што е курдскиот јазик на пример. Врз јазикот се забележува влијание од останатите јазици во Пакистан, како што е синдскиот јазик на пример.

## Фонологија
### Самогласки
Белуџискиот има најмалку осум самогласки: пет долги самогласки и три кратки. Долгите се , , , , и . Кратките се ,  и .

### Согласки

**Белешки**

## Наводи

## Дополнителни информации
**Фонологија**

* 

**Граматика**

* Axenov, Serge. 2006. *The Balochi language of Turkmenistan: A corpus-based grammatical description.* Uppsala, Sweden: Acta Uppsala Universitet.
* Barker, Muhammad A. & Aaqil Khan Mengal. 1969. *A course in Baluchi.* Montreal: McGill University.
* Collett, Nigel A. 1983. *A grammar, phrase book, and vocabulary of Baluchi.* Abingdon: Burgess & Son.
* Farrell, Tim. 1989. *A study of ergativity in Balochi.' M.A. thesis: School of Oriental & African Studies, University of London.
* Farrell, Tim. 1990. *Basic Balochi: An introductory course. Naples: Instituto Universitario Orientale, Dipartimento di Studi Asiatici.
* Farrell, Tim. 1995. Fading ergativity? A study of ergativity in Balochi. In David C. Bennett, Theodora Bynon & B. George Hewitt (eds.), *Subject, voice, and ergativity: Selected essays*, 218–243. London: School of Oriental and African Studies, University of London.
* Gilbertson, George W. 1923. *The Balochi language. A grammar and manual.* Hertford: Stephen Austin & Sons.
* Gilbertson, George W. 1925. *English-Balochi colloquial dictionary.* Hertford: Stephen Austin & Sons.
* Jahani, Carina. 1990. *Standardization and orthography in the Balochi language*. Studia Iranica Upsaliensia. Uppsala, Sweden: Almqvist & Wiksell Internat.
* Jahani, Carina. 2000. *Language in society: Eight sociolinguistic essays on Balochi.* Uppsala, Sweden: Acta Universitatis Upsaliensis.
* Korn, Agnes. 2009. Marking of arguments in Balochi ergative and mixed constructions. In Simin Karimi, VIda Samiian & Donald Stilo (eds.) *Aspects of Iranian Linguistics,* 249–276. Newcastle upon Tyne (UK): Cambridge Scholars Publishing.

## Надворешни врски

* Граматика и зборови на белуџиски: (како што се зборува во Оман)
* Преглед на северниот белиџиски јазик
* Читанка на белуџиски
* Англиско-белуџиско речник 
* Материјали за белиџискиот 
* Белиџиски јазик 

*
Бад Вилснак

**Бад Вилснак** () — град во округот Пригниц, во сојузната покраина Бранденбург, Германија. Се наоѓа на половина пат помеѓу Берлин и Хамбург. Од 1928 бил официјално признаен како бањски град и тогаш го добил претставката „Бад“ што означува бања, додека претходно бил познат едноставно како **Вилснак**.

## Преглед

мини|лево|Црква Св. Никола во Бад Вилснак

Градот станал одредиште за поклонение откако бил запален во 14 век во текот на продорот на Хајнрих фон Билов. Се верувало дека во 1383 некои гости го преживеале пожарот, но се појавиле целите крвави. Светата крв на Вилснак била признаена кога бискупот Дитрих Ман од Хафелберг заминал да ги освети гостите како претпазливост и едниот од нив бил прекриен од крв. Јан Хус и Никола Кузански подоцна го обесхрабрувале поклонението во Вилснак, ставајќи ја под прашање природата на овие чуда и сомневајќи се во измама.

Бројни посетители дошле на поклонение во градот (кој бил повторно изграден) за да ги видат чудесните гости; нивните приходи овозможиле градот да ја изгради големата црква Св. Никола за нивно обожување, поголема градба која била потребна во парохијата. Оние кои оделе на поклонение во Вилснак купувале бакарен накит за да означат дека го посетиле местото. Овие амблеми биле во форма на тројцата гости поврзани заедно. Видени на бројни средновековни слики, предметите биле ископувани од археолошки наоѓалишта во околината. Бројките од поклонението биле конкуренција на оние во Сантјаго де Компостела во Шпанија. И покрај контроверзноста, поклонението продолжило до 1558, кога гостите биле уништени во текот на протестантската Реформација.

Приказната за крвавите гости била изрезбана во низа дрвени предмети во текот на средниот век. Градот ја користел сликата на итните пари кои биле печатени и издадени во текот на кризата со инфлацијата во 1920-тите.

## Наводи

## Надворешни врски

* Официјална страница
* Хронологија и генеалогија на Вилснак 

Категорија:Пригниц
Категорија:Бранденбург (покраина)
Категорија:Бањски градови во Германија
Квантна информатика

**Кватна информатика** — научна област што се занимава со информатиката како зависна од квантните појави во физиката.  Опфаќа теоретска проблематика во пресметковните модели, и поекспериментални теми во квантната физика како прашањето што може да се прави со квантната информација.

Ги подразбира следниве полиња:

* Квантни сметачи — се занимава со прашањето како и дали може да се создаде квантен сметач и какви алгоритми би можеле да ја искористат таа способност (погл. квантен алгоритам)
* Квантна теорија на пресметковната сложеност
* Квантна криптографија и нејзиното воопштување — квантното општење
* Кватна исправка на грешки
* Сложеност на квантното општење
* Квантна заплетканост (информтеориски пристап)
* Квантно густо шифрирање
* Квантна телепортација добро позната постапка со квантните информации, каде со доверба од една точка се пренесува непозната квантна состојба на друга далечна точка, притоа поништувајќи ја првобитната состојба.

## Поврзано
* Квантна физика
* Тунелски ефект

## Наводи

* Nielsen, M.A. and Chuang, I.L. *Quantum computation and quantum information*. Cambridge University Press, 2000.

## Надворешни врски
* Quantiki  — портал и вики посветен на квантната информатика 


Категорија:Информатика
Neisseria meningitis

## Токсичност и биохемиски особини
***Токсичност** ослободува ендотоксин A,B,C,D од кој најпатоген за човекот е тип B.
***Биохемиски особини** Продуцира оксидаза.
***Епидемиологија** Извор болен човек – клицоносител.

## Патогенеза
Влезна врата – слузницата на горните дишни патишта каде  се предизвикуваат и размножуваат го ослободуваат својот ендотоксин кој по лимфохематоген пат се пренесува до различни органи (зглобови, перикард, перитонеум, очи и надбубрежни жлезди) Ако менингококот ја премине хемо- ендефалоличната бариера доаѓа до мозочните обвивки и мозокот и предизвикува гнојни воспаленија и зголемен интракранијален притисок.
Менингококот менгитис започнува со покачена температура над 39°. треска јака главоболка, повраќање, болки во мускули и зглобови.
Набрзо потоа се јаввуваат знаците:	
* Вкочанет врат 
* Позитивен кернигов знак ( болните не можат да седат со испружени нозе)
* Позитивен горен Брудзински знак (ако се свитка вратот на напред автоматски се свиткуваат нозете во колената)
*Позитивен долен  Брудзински знак ( ако се крене едната нога во коленото автоматски се свиткува и другата)
*Фотофобија и болните зафаќаат менингиална положба.

## Дијагноза
Се зема ликвор со лумбална пункција, субкутална и венетрикуларна.
Ликворот кај менингококите е гноен матен и излегува под притисок.
## Терапија
*Пеницилини 10 дена
*хлорамфеникол
*картикостероиди (дексаметазон) за оток.
*аналгетици
*антипиретици
*висока доза витамини Ц Б1 и Б6
*антиколвузиви (за спрелување епилепсија)
*седативи	
*рехидратација
**Исхранa** млечно кашеста, богата со ј хидрати, белковини и масти.

**Имунитет** прележан менингитис остава не долго траен имунитет.
## Профилакса
Изолација на болните во итезивна нега. 
Хемопрофилакса на здрави луѓе 2-3 дена со сулфонемиди за активна имунизација се користи 3 валентна антименингококна вакцина која штити 6 месеци.
Ленцен-Елбталауе

мини|Поглед кон замок во Ленцен

**Ленцен-Елбталауе** () — општинска заедница во округот Пригниц, во Бранденбург, Германија. Нејзиното седиште е во Ленцен (Елба).

Општинската заедница Ленцен-Елбталауе се состои од следниве општини:

# Кумлозен
# Ланц
# Ленцен (Елба)
# Ленцервише

Категорија:Општински заедници во Бранденбург
Предарлска

**Предарлска** или **Форарлберг** (, ) — една од сојузните покраини во Република Австрија, која се наоѓа во нејзиниот краен западен дел. Има население од околу 370.000 жители. Главен град е Брегенц.
мини|Знаме на Предарлска

=Положба=

Предарлска го зазема крајниот западен дел на Австрија. Покраината се граничи со:
*север - Германија
*исток - Тирол
*југ и запад - Швајцарија
*југозапад - Лихтенштајн

=Географија=

Зафаќајќи поовршина од 2.601 квадратен километар, таа е осма по големина покраина во Австрија. Според релјефот, најголем дел зафаќаат планините, во случајов Алпите, додека пак во западниот дел на покраината е долината на реката Рајна, на 400 - 600 м.н.в. Климата, поради планинските предели е во најголем дел континентална, само на повисоките предели е планинска, додека пак покрај долината на Рајна е малку поблага. Водите играат значаен дел во Предарлска, најмногу реката Рајна, и секако, на север големото значајно Боденско Езеро.

Категорија:Административна поделба на Австрија
Категорија:Сојузни покраини во Австрија
Ленцен (Елба)

**Ленцен (Елба)** () — мал град во округот Пригниц, во сојузната покраина Бранденбург, Германија. Градот претставува административно седиште на општинската заедница Ленцен-Елбталауе.

## Преглед

Ленцен е сместен близу реката Елба, околу 20 километри северозападно од Витенберге. Бил место на раната победа на Германците над Вендите во 929. Фридрих, гроф на Цолерн, го присвоил од семејството Фон Квицов во 1420 поради нивното учество во востанието на вендското благородништво и му го остапил на Ото фон Блументал. Во 1422 му го одземал и повторно им го вратил на Фон Квицов во 1422.

## Наводи

## Надворешни врски

* Официјална страница

Категорија:Пригниц
Категорија:Бранденбург (покраина)
Голема писка

**Голема писка** () е коска која наоѓа под коленото. Заедно со малата писка () се зглобуваат и се поврзуваат со бутната коска во горниот дел, а во долниот се поврзуваат со коските на стапалото.

## Делови
Големата писка е составена од тело и два краја.

***Горниот крај** е составен од два кондила — медијален и латерален. На нивните горни страни се наоѓа по една зглобна површина за зглобување со бутната коска, а на долнaта страна од латералниот кондил се гледа мала зглобна површина за зглобување со горниот крај од малата писка.
***Долниот крај** од тибијата наликува на пресечена четиристрана пирамида и преку зглобна површина се зглобува со талусот од стапалото. На медијалната страна долниот крај поседува коскен израсток означен како внатрешен глужд (). На надворешната страна се наоѓа коскен засек за зглобување со долниот крај од фибулата.

## Зглобови
Надворешниот зглоб од тибијата се спојува со главата од фибулата во полуподвижeн тибиофибуларен зглоб.

## Мускули
Најповршински е предниот коленичен мускул () кој поаѓа од горниот крај на тибијата, а завршува во коренот на стапалото. По функција е дорзален флексор и супинатор на стапалото.

## Галерија

Податотека:Tibia - animation.gif|Позиција на големата писка (црвен дел).
Податотека:Tibia - animation2.gif|Позиција и облик на големата писка (црвен дел).
Податотека:Right tibia - close up - animation.gif|Облик на големата писка.


Категорија:Анатомија
Категорија:Коски
Салцбург (покраина)

**Салцбург** (правилно: *Залцбург*, ) — една од деветте сојузни покраини во Австрија која се наоѓа во средишниот дел на државата. Зафаќа површина од 7.154 квадратни километри и тука живеат над 530.000 жители. Главен град е истоимениот Салцбург.

## Положба

Салцбург се наоѓа во Средна Австрија и се граничи со:
*на север: Горна Австрија
*на исток: Штаерска
*на југ: Корушка
*на запад: Тирол
*на северозапад: Германија

## Географија

Со површина од , Салцбург е шеста по големина покраина во Австрија. Според релјефот, ова е планинско место во срцето на Алпите. Само крајниот северен дел е претежно низински со надморска височина под 500 метри. Поради високата надморска висина, климата е претежно континентална, само во највисокиот дел има планинска клима. Во средниот дел на покраината течи реката Залцах, додека пак во источниот дел извираат реките Мура и Енс. Покрај овие водотеци има и многу леднички езера.

## Поврзано

## Наводи

## Надворешни врски

* Покраински портал на Салцбург
* Покраинско туристичко биро на Салцбург
* Туристички водич за секоја општина во покраината Салцбург 


Категорија:Сојузни покраини во Австрија
Корушка

мини|десно|250п|Хајлигенблут со врвот Гросглокнер во позадина
**Корушка** (германски: *Kärnten*; словенечки: *Koroška*) — една од деветте сојузни покраини во Република Австрија, која се наоѓа во нејзиниот јужен дел. Зафаќа површина од 9.535 квадратни километри и тука живеат околу 560.000 жители. Главен град е Клагенфурт.

## Местоположба
Корушка го зазема јужниот дел на Австрија. Се граничи со:
*на север - Салцбург
*на исток - Штаерска
*на југ - Словенија
*на југозапад - Италија
*на запад - Тирол

## Географија

Со површина од 9.535 квадратни километри, Корушка е петта по големина покраина во Австрија. Според релјефот, покраината се наоѓа на планинскиот венец на Алпите, па така овде се наоѓа и највисокиот врв во државата, Гросглокнер, висок 3.798 метри. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Драва, која течи во средишниот дел на покраината.

## Население

Со над 560.000 жители и густина на населеност од 60 жители/км2 Корушка е шеста по бројност покраина во Австрија. Најголемиот дел од населението го сочинуваат Австријци, но има и значителен број на Словенци. Во последните години има и многу доселеници од другите поранешни југословенски републики и од Турција.

## Наводи


Категорија:Сојузни покраини во Австрија
Базилика во Јамусукро

**Базиликата на Нашата Мајка на мирот во Јамусукро** () е римокатоличка базилика посветена на Богородица. Базиликата се наоѓа во главниот град на Брегот на Слоновата Коска, Јамусукро. Базиликата била изградена во периодот од 1985 до 1989 година и чинела околу 300 милиони американски долари. Куполата и стилот биле инспирирани од Базиликата на Св. Петар во Ватикан, но не е реплика. Базиликата била осветена на 10 септември 1990 година од папата Јован Павле II. Базиликата не е катедрала и така седиштето на бискупот на Бискупијата на Јамусукро е катедралата Св. Августин. 
Според Гинис, оваа базилика е најголема црква во светот. Базиликата има вкупна површина од 30.000 метри квадратни и висока е 158 метри. Базиликата има капацитет од 18.000 верници.

## Поврзано
* Список на најголеми цркви во светот
* Јамусукро
* Христијанство во Брегот на Слоновата Коска

## Наводи

## Надворешни врски

* Слики од 2008
* 
* 

Категорија:Цркви во Брегот на Слоновата Коска
Категорија:Христијанството на Брегот на Слоновата Коска
Категорија:Згради и градби во Брегот на Слоновата Коска
Кумлозен

**Кумлозен** () — општина во округот Пригниц, во Бранденбург, Германија.

## Историја

Помеѓу 1945 и 1990, Кумлозен служел како источногермански граничен премин за внатрешниот пловен сообраќај на реката Елба. Преминот бил отворен за товарни пловила кои се движеле помеѓу Чехословачка, советската окупациска зона во Германија (до 1949, потоа Германска Демократска Република или Западен Берлин и британската окупациска зона (до 1949) и потоа Сојузна Република Германија. Сообраќајот бил предмет во одредбите на меѓузонскиот сообраќај, а тој помеѓу Западна Германија и Западен Берлин бил предмет на специјални одредби на Договорот за премин од 1972.

## Наводи

Категорија:Пригниц
Категорија:Бранденбург (покраина)
Христијанството во Зелениот ’Рт

**Христијанството во [[Зелениот ’Рт]]** е најголема религија во оваа островска држава. Повеќе од 93% од населението на Зелениот ’Рт се Католици, според податоците на локалните цркви. Околу 5% од населението се протестанти. Покрај овие две, во државата има помали групи на Мормони и останати христијански групации.

## Поврзано
*Зелен ’Рт
*Религија во Зелениот ’Рт
*Христијанство

## Наводи

Категорија:Христијанството во Зелениот ’Рт
Христијанството во Гамбија

**Христијатнството во [[Гамбија]]** е втората најголема религија во земјата и претставува околу 8 проценти од вкупното население или околу 136.000 Христијани. Гамбија има население од околу 1.705.000 жители - 2009 est.)

Гамбија нема официјална религија, но сепак најголема е Исламот. Околу 90% од населението на Гамбија се Муслимани. Гамбија гарантира слобода на верско изразување. 
Христијаните, кои претежно се наоѓаат во јужните и западните делови од земјата, се најмногу припадници на Римокатоличката црква, но има и Протестанти, англиканци, Методисти, Баптисти, Јеховини сведоци и останати христијански групации. Во Гамбија зачестени се браковите меѓу Христијаните и Муслиманите. Во некои делови овие две религии се споени преку анимизмот.

## Римокатоличка црква
Во 1931 година била основана римокатоличка мисија во Гамбија. Во 1951 година мисијата била промовирана во Апостолска префектура, а во 1957 во бискупија, денес позната како Бискупија на Банџул. Денес има околу 42.000 Католици во државата. Бискупијата е поделена на 56 парохии. Бискуп на Банџул е Роберт Елисон.

## Англиканска црква
Англиканската црква во Гамбија била основана во 1935. Прв бискуп бил  Џон Дели. Териториите на Гамбија, Сенегал и Зелениот ’Рт се дел од Англиканската бискупија на Гамбија. Моментален бискуп е Соломон Тилева Џонсон.

## Наводи

## Поврзано

* Гамбија
* Религија во Гамбија
* Христијанство

## Надворешни врски
*Католичка бискупија во Банџул 
*Англиканска бискупија во Гамбија 

*
Христијанството во Гвинеја-Бисао

**Христијанството во [[Гвинеја-Бисао]]** е втората најголема религија во државата, веднаш по Исламот. Околу 10% од населението се Христијани, или околу 153.300 жители. Вкупното население на државата е 1,533,964 жители Според другите извори, Христијаните сочинуваат од 5 до 13% од населението.

Гвинеја-Бисао е единествената муслиманска држава каде се зборува португалскиот јазик. Најбројни се Католиците, а потоа следуваат Протестантите. Христијаните претежно се наоѓаат во урбаните средини, како на пример Бисао и останатите градови. Странски мисии во државата оперираат слободно, без некакви ограничувања. Државата гарантира слобода на верско изјаснување и владата општо гледано го почитува тоа.

## Римокатоличка црква
Повеќето  од Христијаните во Гвинеја-Бисао се Католици, околу 125,000.

Во државата има две бискупии:
*Бискупоија Бафата
*Бискупија Бисао

## Поврзано

*Гвинеја-Бисао
*Религија во Гвинеја-Бисао
* Христијанство

## Наводи

## Надворешни врски
*Бискупии во Гвинеја-Бисао

*
Христијанството во Буркина Фасо

**Христијанството во [[Буркина Фасо]]** е една од двете најголеми религии во државата. Другата е Исламот, која е нешто поголема од Христијанството. Двете религии се под силно влијание на анимизмот и локалните религии. Проценките велат дека од 20 до 30 проценти од населението на државата се Христијани. Популарна буркинска изрека вели дека „50% од населението се Христијани, 50% се Муслимани, а 100% Анимисти“. Ова ја покажува религиската слика на државата на сликовит начин.

## Состојба
Најголема христијанска црква во државата е Римокатоличката црква, која започнала со работа во 1900 година. Таа има добар раст во однос на бројот на нови верници, каде се забележуваат 12.000 нови верници секоја година. Најголем успех има меѓу народот Моси.

## Римокатоличка црква
Римокатоличката црква е најголема црковна организација во земјата и е поделена на:

*Архибискупија Бобо-Диуласо
**Бискупија Банфора
**Бискупија Дедугу
**Бискупија Диебугу
**Бискупија Гауа
**Бискупија Нуна
*Архибискупија  Купела
**Бискупија Дори
**Бискупија Фада Нгорма
**Бискупија Каја
**Бискупија Тенкодого
*Архибискупија  Уагадугу
**Бискупија Кудугу
**Бискупија Манга
**Бискупија Уаигуја

## Наводи

## Поврзано
* Буркина Фасо
* Религија во Буркина Фасо
* Христијанство

## Надворешни врски
* Буркина Фасо  на sim.org
* Буркина Фасо на operationworld.org

*
Градиште (Австрија)

**Градиште** или **Бургенланд** (; , , ) — една од деветте сојузни покраини во Република Австрија, која се наоѓа во нејзиниот источен дел. Зафаќа површина од 3.966 квадратни километри и тука живеат околу 285.000 жители. Главен град е Ајзенштат (Железно).

## Местоположба

Градиште го зазема источниот дел на Австрија. Се граничи со:
*на север — Долна Австрија
*на североисток — Словачка
*на исток — Унгарија
*на југ — Словенија
*на запад — Штаерска

## Географија

Со површина од 3.966 квадратни километри, Градиште е една од помалите покраини во Австрија. Според релјефот, поголемиот дел е во склоп на Панонската Низина, а мал дел на запад е во склоп на планинскиот венец на Алпите. Климата е претежно континентална. Водите ги застапуваат многу реки и езера, меѓу кои најпознато е Нежидерското Езеро, на границата со Унгарија.

## Население

Со над 285.000 жители и густина на населеност од  Градиште е последна по бројност покраина во Австрија. Најголемиот дел од населението го сочинуваат Австријци, но има и значителен број на Хрвати и Унгарци. Во последните години има и многу доселеници од другите поранешни југословенски републики и од Турција, но не толку како во останатите делови на Австрија.

## Наводи

## Надворешни врски

* Управен портал на Градиште 


Категорија:Административна поделба на Австрија
Категорија:Сојузни покраини во Австрија
Кизил (река)

**Кизил** или **Кизилирмак** ( = „Црвена Река“), во антиката наречена **Халис** () — најдолга река во Турција што извира и завршува во земјата. Искористена е за хидроенергетски потреби и наводнување на оризови полиња, но не е пловна.

## Географија
Реката е долга вкупно 1.355&nbsp;км. Извира во Источна Анадолија и тече на запад, свртува на југозапад, па образува широк лак. Продолжува на запад, па на северозапад, минувајќи североисточно од езерото Туз, а потоа на север и североисток, каде ѝ се придружува големата притока Делиџе. Тече цик-цак до утоката на реката Деврез, а потоа назад кон североисток, се соединува со реката Ѓок и завршува во Црното Море (). На Кизил се изградени браните „Бојабат“, „Алтанкаја“ и „Дербент“.

## Историја
Хетитите реката ја нарекувале Мараш-шантија, и ја исцртувала западната граница на нивната татковина. Во класичната антика, Кизил претставувал граница помеѓу Мала Азија и остатокот од Азија, како и меѓу Понт и Пафлагонија. Крај реката се одиграла Битката кај Халис (28 мај 585&nbsp; г. п.н.е.) како погранично подрачје помеѓу Лидија на запад и Медија на исток. Ова важело сè додоека лидискиот цар Крез не ја преминал реката во походот против Кир Велики во 547&nbsp;г. п.н.е. Крез ја изгубил војната, и Персија се проширила сè до Егејското Море.

## Наводи

## Надворешни врски

* Халис  — *Livius*

Категорија:Реки во Турција
Категорија:Рамсарски места во Турција
Категорија:Црноморски слив
Штаерска

**Штаерска** (гер. Steiermark, слов. Štajerska) е една од деветте сојузни покраини во Република Австрија, која се наоѓа во нејзиниот јужен дел. Зафаќа површина од 16.392 квадратни километри и тука живеат околу 1.211.000 жители (2013). Главен град е Грац.

=Положба=

Штаерска го зазема средниот и југоисточниот дел на Австрија. Се граничи со:
*на север - Долна Австрија
*на исток - Градиште
*на југ - Словенија
*на југозапад - Корушка
*на запад - Салцбург (покраина)
*на северозапад - Горна Австрија

=Географија=

Со површина од 16.392 квадратни километри, Штаерска е втора по големина покраина во Австрија. Според релјефот, покраината се дели и тоа јужниот и источниот дел е во склоп на Панонската Низина, а средишниот и северниот дел е во склоп на планинскиот венец на Алпите. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Мура, која течи во средишниот дел на покраината.

=Население=

Со над 1,211 милиони жители и густина на населеност од 74 жители/км2 Штаерска е четврта по бројност покраина во Австрија. Најголемиот дел од населението го сочинуваат Австријци, но има и број на Словенци. Во последните години има и многу доселеници од другите поранешни југословенски републики и од Турција.

Категорија:Сојузни покраини во Австрија
Категорија:Поделени региони
Рамсарска конвенција

[мини|десно|[Дојранско Езеро|Дојранското Езеро е рамсарско место]]
**Рамсарска конвенција** (полн назив: „Конвенција за водните живеалишта од меѓународна важност, особено за водните птици“) — меѓународен договор за заштита и одржливо користење на водните живеалишта (моклишта) со цел да се спречи нивното уништување и да се нагласи нивната еколошка стопанска, културна, научна и рекреативна вредност. Наречена е по градот Рамсар во Иран, каде е потпишана во 1971 г.

Македонија има две рамсарски места: Преспанското и Дојранското Езеро. Во 1994 г. е основан и Македонскиот рамсарски комитет. 

## За конвенцијата
Конвенцијата е осмислена и усвоена од 21 држава на собирот во градот Рамсар на 2 февруари 1971 г., чиј домаќин било Министерството за животна околина на Иран. Стапила на сила на 21 декември 1975 г.

На 2 ноември 2013 г. постоеле 2.168 рамсарски места во 168 држави. Местата имаат вкупна површина од 206.632.105 хектари. Највеќе заведени места има Велика Британија (169), а најголем удел по површина има Канада (130.000&nbsp;км²). Дефиницијата за водно живеалиште е прилично широка: морски подрачја не подлабоки од 6&nbsp;м при осека, мочуришта, езера, езерца, оризарници и солани.

Потписниците се состануваат на секои три години, почнувајќи од 1980 г. Досега на собирите се усвоени два амандмана во 1982 и 1987 г. 

Организацијата има постојан комитет, стручен одбор и секретаријат. Седишето се наоѓа во Гланд, Швајцарија, во кое е сместен и Меѓународниот сојуз за заштита на природата (МСЗП). Соработува со разни еколошки организации за подобар успех во делувањето.

## Поврзано
* Светски ден на мочуриштата

## Наводи

## Надворешни врски

* Рамсарска конвенција — матичен портал 
* Рамсарска информативна служба  и базата на податоци на организацијата 

Категорија:Еколошки договори
Категорија:Водна екологија
Категорија:Мочуришта
Категорија:Моклишта
Христијанството во Коморите

мини|Карта на континенти
**Христијанството во [[Комори]]те**  е малцинска религија. Во државата има околу 4.300 Римокатолици, или 0.5% од населението. Покрај нив, во државата има околу 1.678 Протестанти или 0.25%. Во Морони има Римокатоличка црква и според податоците има барем еден адвентистички храм.

## Слобода на верско изразување и прогон на Христијаните
Теоретски државата гарантира слобода на верско изразување, но во реалноста Христијаните кои јавно ја искажуваат својата религија се предмет на дискриминација и лишење од основните човекови права, што  од самата државата, што од самото општество. Во 2006 година биле уапсени 4 лица во главниот град. Религиските заедници не може да се регистрираат во државата, а мисионерите не можат да ги обавуваат своите задачи, освен оние хуманитарните.

Самиот закон во државата вели дека тој кој проповедува друга религија освен Исламот ќе биде затворен. Ова ја прави државата со слаб индекс на демократија, почитување на основните човекови права и ја става во групата на земји каде се прогонуваат религиските заедници кои се малцинство.

## Поврзано

* Прогон на Христијаните
* Универзална декларација за основните човекови права
* Комори

## Надворешни врски
*Меѓународен извештај за верската слобода, 2006

*
Категорија:Прогонство на христијаните
Христијанството во Танзанија

**Христијанството во [[Танзанија]]** е најголемата религија во државата. Според студијата на Бирото за демократија, човекови права и труд на САД од 2009, 62% од вкупното население се Христијани, 35% се Муслимани и 3% останати религии. Според ЦИА, 30% од населението се Христијани, Муслиманите биле 35%, а локални религии се 35%.

Христијаните во државата се претежно католици, но и лутеранци, англиканци, мормони и Јеховини сведоци.

## Поврзано

* Христијанство
* Танзанија
* Религија во Танзанија

## Наводи

*
Горна Австрија

**Горна Австрија** () — една од деветте сојузни покраини во Австрија која се наоѓа во северниот дел на државата. Зафаќа површина од 11.982 квадратни километри и тука живеат над 1.413.000 жители. Главен град е Линц.

## Положба

Горна Австрија се наоѓа во Северна Австрија и се граничи со:
*на север: Чешка
*на исток: Долна Австрија
*на југ: Штаерска
*на запад: Германија
*на југозапад: Салцбург

## Географија

Со површина од 11.982 квадратни километри, Горна Австрија е четврта по големина покраина во Австрија. Според релјефот, поделена е на три целини: во северниот дел има пониски и средновисоки планини, во средишниот дел се простира висорамнина низ која тече реката Дунав, а пак во јужниот дел е претежно планински. Климата е претежно континентална, само во највисокиот дел има планинска клима. Во средниот дел на покраината тече Дунав, која низ покраината има многу притоки од кои најпознати се Ин и Енс.

## Надворешни врски
* Службен портал на Горна Австрија


Категорија:Сојузни покраини во Австрија
Долна Австрија

**Долна Австрија** () — една од деветте сојузни покраини во Австрија, која се наоѓа во нејзиниот североисточен дел. Зафаќа површина од 19.177 квадратни километри и тука живеат околу 1.612.000 жители. Главен град е Санкт Пелтен.

## Положба

Долна Австрија го зазема североисточниот дел на Австрија. Се граничи со:
*на север - Чешка
*на исток - Словачка
*на југ - Штаерска
*на југоисток - Градиште
*на запад - Горна Австрија
*енклава - Виена

## Географија

Со површина од 19.177 квадратни километри, Долна Австрија е најголема покраина во Австрија. Според релјефот, северниот и источниот дел се во склоп на Виенската Котлина, а на југ и запад се протегаат Алпите. Климата е претежно континентална, само во повисоките делови е планинска. Водите ги застапуваат многу реки, од кои најпозната е Дунав која течи во средишниот дел и негова најпозната притока е реката Морава.

## Население

Со над 1,6 милиони жители и густина на населеност од 86 жители/км2 Долна Австрија е втора по бројност покраина во Австрија. Најголемиот дел од населението го сочинуваат Австријци, но во последните години има и многу доселеници од сите поранешни југословенски републики и од Турција.

## Наводи

## Надворешни врски
* Службена страница на округот


Категорија:Сојузни покраини во Австрија
Христијанството во Сомалија

**Христијанството во [[Сомалија]]** е малцинска религија. Доминантна религија е Исламот. Во Сомалија има околу 1.000 Христијани, а за споредба државата има околу 8 милиони луѓе. Повеќето Христијани се Сомалиски Банту, и се дел од евангелската Назаренска црква. Целата територија на Сомалија е една католичка бискупија, Бискупија во Могадишу.

Според бискупијата, во 2004 во државата има околу 100 Католици, а во 1950 имала 8.500. Триесет години претходно, во 1913, во државата и речеси да немало Христијани. Немало ниту католички мисии во Италијански Сомалиленд.

## Прогон на Христијаните
Поради Сомалиската граѓанска војна во јужните делови на земјата, Христијаните се соочуваат со прогон, а понекогаш и со смрт. Во државата нема цркви или легална заштита на Христијаните. Забележани се подземни цркви за своите обреди. Паравоените единици во државата ги пљчкосуваат и уништуваат христијанските гробови, што не е случај со муслиманските. Во август 2009 година, Меѓународната христијанска грижа забележала дека 4 Христијани кои помагале на деца-сираци биле обезглавени од исламски екстремисти бидејќи не сакале да станат Муслимани. Сето ова, државата ја прави лабава, со најнизок индекс на демократија, верска слобода и почитување на основните човекови права.

## Наводи

## Поврзано

* Прогон на Христијаните
* Универзална декларација за основните човекови права
* Сомалија

## Надворешни врски
*Католичка црква во Сомалија

Категорија:Христијанството во Сомалија
Категорија:Прогонство на христијаните
Христијанството во Маврициус

**Христијанството во [[Маврициус]]**  е втората најголема религија во земјата, прва е Хиндуизмот. Во Маврициус, 32.2% од населението се Христијани. Од овие, 23.6% се Католици.

## Историја
алт=катедрала во Порт Луис|мини|катедрала во Порт Луис
Христијанството за првпат пристигнало на островот со неговите први жители, Холанѓаните. Сепак, Холанѓаните го напуштиле островот во 1710 година. Кога Французите пристигнале на Маврициус, христијанството повторно пристигнало во 1715 година. Од 1723 година на островот се донел закон каде се наредило секој роб кој бил донесен на островот морало да биде покрстен Католик. Изгледа дека овој закон не бил строго почитуван. Британците го презеле островот од Французите и пробале да го преобратат населението во Протестантство.

## Наводи


## Поврзано
* Маврициус
* Христијанство
* Религија во Маврициус

*
Бернулиев опит

{1 - p}&{k = 0}\\ p&{k = 1} \end{array}} \right.
  | cdf        = F(x) = \left\{ {\begin{array}{*{20}{l}} 0&{x 
  | mean       = *p*
  | variance   = *p*(1 − *p*)
}}

Во веројатностa и во статистиката, **Бернулиев опит** B(1,*p*), *p*&isin;(0,1) е случаен опит кој има точно два можни исходи.

*Обичајно е да едниот исход се „именува“ **успех**, а другиот **неуспех** (не мора да се согласува со реалното значење на исходите).
*Соодветно на тоа, случајната променлива на Бернулиев опит е *Х*={0,1} каде што 

:*Х*(**успех**)=1 
:*Х*(**неуспех**)=0


Нека веројатноста на *успех* е *p* на еден Бернулиев опит. Тогаш веројатноста на *неуспех* е *q*=1-*p*. Следува дека 

:Pr(X=1) = p .
:Pr(X=0) = 1-p  


## Одлики на Бернулиев опит B(1,''p'')
*Бернулиев опит е потполно определен со веројатноста на успехот, односно со број *p*, 0&lt;*p*&lt;1.
*Бернулиев опит е дискретна распределба со дискретната случајна променлива со 2 елементи: X={0,1}.
*Pr(X=*k*) е веројатноста на *k* успеси во *1* повторувањe на опитот, *k*&isin;X. (Види Биномна распределба, Геометриска распределба)

## Распределби на Бернулиев опит
*Бернулиев опит ја има дискретната случајна променлива: X={0,1}.

### Закон на распределба - PDF на B(1,p)




### Кумулативна распределба - CDF на B(1,p)




## Други одлики на Бернулиев опит
*Бидејќи секој Бернулиев опит има точно два можни исходи, опитот секогаш може да се преформулира како прашање со можни одговори *да* или *не*.
*Експеримент каде што Бернулиев опит со веројатноста *р* се повторува точно *n* пати се вика Биномен експеримент и се означува со *B*(*n*,*p*), *n*&isin &#8469;. Треба да се прави разлика помеѓу еден Бернулиев опит со веројатност *р* на успех со безброј биномните експерименти заснован на тој опит (секој со свој број *n*). (Види Биномен експеримент)

## Мерки на Бернулиев опит
*Очекувана вредност *E*(*x*) = Аритметичка средина &mu; 
:E(x)= \mu = \sum\limits_{j = 1}^2  \right.
|-
|200п|center
|200п|center
|}


 
**Пример 2:** Опитот е: Фрлање на коцка и пишување П за победа ако бројот на горната страна е 4-ка, а Г за губиток (пораз) за сите други исходи. Каков е соодветниот Бернулиев опит?

Претпоставиме дека победа е „успех“. Тогаш *p*=⅙&asymp;0.167 (види ги примерите кај случајна променлива). 



## Поврзано
* Бернулиева распределба
* Опит (теорија на веројатноста)
* Биномна распределба
* Дискретна случајна променлива
* Веројатност

## Наводи

## Надворешни врски
* интерактивен
* 
* 
* со алгоритми за генерирање на случајни податоци

Категорија:Непрекинати распределби
Категорија:Опити
Мајенбург (амт)

мини|Улица во Мајенбург

**Мајенбург** () — општинска заедница во округот Пригниц, во Бранденбург, Германија. Нејзиното седиште е во Мајенбург.

Општинската заедница Мајенбург се состои од следниве општини:

# Гердсхаген
# Халенбек-Ролсдорф
# Кимерництал
# Маринфлис
# Мајенбург

Категорија:Општински заедници во Бранденбург
Мајенбург

**Мајенбург** () — град во округот Пригниц, во сојузната покраина Бранденбург, Германија. Се наоѓа 23 километри северозападно од Витшток и 18 километри североисточно од Прицвалк. Градот претставува административно седиште на истоимената општинска заедница.

## Наводи

## Надворешни врски

* Официјална страница

Категорија:Пригниц
Категорија:Бранденбург (покраина)
Христијанството во Мавританија

**Христијанството во [[Мавританија]]** е малцинска религија. Во државата има околу 4.500 Христијани, Католици. Целата територија на Мавританија е една бискупија, Римокатоличка бискупија во Нуакшот. Во државата нема повеќе од 200 Протестанти, меѓу кои и странци.

И покрај строгиот државен закон и терор против евангелизацијата, мавританските Христијани растат во бројот и се проценува дека има од 400 до 1000 етнички мавритански  Христијани. Во еден период од осум месеци, Miracle Channel, норвешко-шведски ТВ канал, емитувал христијански собири во мавританската пустина со по над 160 луѓе.

## Прогон врз Христијаните
Распространувањето на христијанската книжевност и евангелизацијата на Муслиманите во државата е забранета. Библиите ретко се печатат и се распространуваат. Државната опресија вклучува и апсење на Христијани поради нивните верувања. Има и затворање на цркви. Преобратот од Ислам во Христијанство е казниво со смрт и другите религии не се признати од државата. Сето ова ја прави државата една од најнеразвиените во светот со еден од најнискиот индекс на демократија, слобода на верско изразување и почитување на основните човекови права.

## Поврзано

*Прогон на Христијаните
* Универзална декларација за основни човекови права
* Мавританија

## Наводи

## Надворешни врски
*Верници во Мавританија 
*Профил на Мавританија

Категорија:Христијанството во Мавританија
Категорија:Прогонство на христијаните
Гердсхаген

**Гердсхаген** () — општина во округот Пригниц, во Бранденбург, Германија.

## Наводи

Категорија:Пригниц
Категорија:Бранденбург (покраина)
Христијанството во Џибути

**Христијанството во [[Џибути]]** е малцинска религија во државата. Во Џибути околу 6% од населението се Христијани (околу 25.000 луѓе), а државата има околу 923.000 жители (според проценките за 2012). Христијаните се претежно Етиопјани или Европејци. Повеќето од Христијаните се дел православни или католици. Уставот на Џибути гарантира слобода на верско изразување, но сепак Исламот е државна религија. Според последните извештаи во државата немало затвореници поради тоа што биле Христијани. Забележана е толеранција меѓу религиите. Проповедувањето на други религии меѓу Муслиманите е забрането и луѓето кои се преобратуваат во Христијанство се плашат од прогон.

## Состојба
3.2%  од населението се православни. 0.07% до 1%  од населението се протестанти. Во државата има околу 7.000 Католици. Единствената бискупија во државата е католичката Бискупија во Џибути. Бискупијата е поделена на 5 парохии.

## Поврзано

*Христијанство
*Џибути
*Религија во Џибути

## Наводи

## Надворешни врски
* Извештај за религиската слобода во Џибути
* Профил на Џибути 

Категорија:Христијанството во Џибути
Делиџе

**Делиџе** (); во антиката **Кападокс** () — важна река во областа Кападокија во Анадолија, Турција. Се влева во реката Кизил () и заедно завршуваат во Црното Море.

Категорија:Реки во Турција
Категорија:Црноморски слив
Зои Куш

**Зои Куш** () (родено име **Тамара Одел**; декември 4, 1991) е американска порнографска глумица. Нејзината кариера за ја започнува во 2010 на возраст од 19 година.

## Филмографија

*Moms Bang Teens 3 (2013)
*Corrupt Schoolgirls, Volume 2 (2012)
*All Natural Glamour Solos II (2012)
*Revenge of the Petites (2012)
*Boffing the Babysitter 11 (2011)
*Angel Face (2011)
*Lusty in Lingerie (2011)
*Poor Little Shyla (2011)
*Lesbian Triangles 20 (2011)
*Imperfect Angels 9 (2010)

## Надворешни врски

* Офизиален блог  
* 
* Зои Куш на definebabe.com
* 
* Зои Куш на IAFD
* Зои Куш на Adult Film Database

Категорија:Американски порно-глумици
Категорија:Порно-глумици
Христијанството во Нигерија

мини|Успение катедрала Овери
**Христијанството во [[Нигерија]]** е доминантна религија во земјата. Христијаните во земјата сочинуваат од околу 40% и 50.8% од вкупното население. Христијаните се доминантни во јужните и централните делови на Нигерија. Нигерија го има најголемото христијанско население од која било африканска држава, односно над 80 милиони Христијани. Во 1953 година Христијаните биле 21.4% а во 2010 50.8%. Христијаните во централните и северните делови на Нигерија се соочиваат со прогон од страна на Муслиманите, особено по воведувањето на шеријатот во некои нигериски сојузни држави. Забележани се убиства, насилства и малтретирања врз Христијаните.

## Цркви

### Католичка црква на Нигерија
Католичката црква во Нигерија има голем број свои верници. Во 2005 година се проценувало дека во Нигерија има 19 милиони крстени Католици. Архибискупиите се: Абуџа, Бенин Сити, Калабар, Ибадан, Џос, Кадуна, Лагос, Онитша и Овери. Црквата има над30 милиони членови во државата. Кардинал од Нигерија е Франсис Аринзе.

## Прогон на Христијаните во Нигерија
Во северните и централните делови на земјата забележан е жесток прогон на христијанското население, особено од страна на муслиманите. Односите меѓу двете верски заедници се лоши и забележани се убивања на Христијани уште од 1999 година. За време на немирите во Џос стотици лица настрадале. Официјалните проценки велат дека 500 лица биле масакрирани од муслиманските банди.

Во март 2010 за време на судирите меѓу верските заедници биле убиено најмалку 200 лица, повеќето Христијани. На сличен начин во 2008 година биле убиени над 300. Исто така, за време на Божиќ во 2011, исламската секта Боко Харам бомбандирала католичка црква во близина на Абуџа и убиле над 30 лица. Според BBC за време на Божиќ во 2012 биле убиени 6 Хрстијани и нивната црква била запалена.

## Поврзано

*Христијанство
*Нигерија
*Религија во Нигерија
* Прогон на Христијаните

## Наводи

Категорија:Христијанството во Нигерија
Христијанството во Нигер

**Христијанството во [[Нигер]]** е малцинска религија во државата. Христијанството било донесено во земјата за време на колонијалниот период. Христијанската маса вклучува европски доселеници, локални поелитни маси, како и христијански имигранти од соседните крајбрежни земји, особено Бенин, Того и Гана. Христијаните се малубројни во земјата, и според една проценка има 0.5%. Христијаните живеат претежно во регионите Маради и Догондучи и Нијамеј. Според последните проценки во државата има околу 56.000 Христијани и се проценува дека до 2025 во државата ќе има 84.500 Христијани.

Во Нигер има активни христијански мисии. Првата католичка мисија била во 1931, а протестантските биле во 1924. Во 1970-те имало околу 12.000 Католици и 3.000 Протестанти во земјата.

## Поврзано

*Христијанство
*Нигер
* Религија во Нигер

## Наводи

Категорија:Христијанството во Нигер
Путлиц

**Путлиц** () — град во округот Пригниц, во сојузната покраина Бранденбург, Германија. Се наоѓа на 15 километри северозападно од Прицвалк и 35 километри североисточно од Витенберге. Градот претставува административно седиште на општинската заедница Путлиц-Берге.

## Галерија


Податотека:Putlitz_watermill.jpg|Воденица во Путлиц
Податотека:Putlitz_watermill_1.jpg|Воденица во Путлиц


## Меѓународни односи

Путлиц е збратимен со:

*  Калтенкирхен, Германија

## Наводи

## Надворешни врски

* Страница на општинската заедница

Категорија:Пригниц
Категорија:Бранденбург (покраина)
Путлиц-Берге

мини|Поглед кон административен објект во Путлиц

**Путлиц-Берге** () — општинска заедница во округот Пригниц, во Бранденбург, Германија. Нејзиното седиште е во Путлиц.

Општинската заедница Путлиц-Берге се состои од следниве општини:

# Берге
# Гилиц-Рец
# Пиров
# Путлиц
# Триглиц

Категорија:Општински заедници во Бранденбург
Потсдам-Мителмарк

мини|Замок во Бад Белциг
**Потсдам-Мителмарк** () — округ во западниот дел на сојузната покраина Бранденбург, Германија. Се граничи со (од север надесно) округот Хафеланд, слободните градови Бранденбург на Хафел и Потсдам, сојузната покраина Берлин, округот Телтов-Флеминг и окрузите Витенберг, Анхалт-Битерфелд и Јерихов во Саксонија-Анхалт.

## Географија

Округот го вклучува јужниот тек на реката Хафел и северните делови на Флеминг (пошумен ридски масив). Постојат три природни паркови во округот: Природен парк Горен Флеминг, Природен парк Нуте-Ниплиц и Природен парк Западен Хафеланд.

## Историја

Округот бил создаден во 1993 со спојување на претходните окрузи Белциг, Бранденбург-Ланд и Потсдам-Ланд.

## Грб

## Градови и општини

мини|250п|Историската зграда на окружната администрација во Белциг

## Наводи

## Надворешни врски

* Официјална страница
Салцбург

**Салцбург** (правилно: *Залцбург*, () — четврти град по големина во Австрија, сместен во средишниот дел на 
државата. Претставува административен, економски и културен центар на истоимената покраина Салцбург.
Салцбург е познат по барокниот стил, еден од најзачуваните во Средна Европа. Поради тоа, градското јадро претставува културно наследство заштитено од УНЕСКО. Исто така, познат е и како "град на класичната музика", благодарение на Волфганг Амадеус Моцарт, кој се родил токму овде.
Салцбург е познат и по блискоста на Алпите и познатите алпски зимски центри, па затоа го викаат „Врата на Алпите“.

## Географија

Салцбург се наоѓа во средниот дел на Австрија, на околу 15 километри од границата со Германија, така што тој е најблизок поголем град на германскиот Минхен, оддалечен 150 километри. Според релјефот, сместен е во подножјето на Алпите. Климата е умереноконтинентална со благо влијание на планинска клима поради близината на планините. Водите ги застапува реката Залцах која тече низ градот.

## Население

Со 150.000 жители Салцбург е четврт град по големина во државата. Околината на градот има повеќе од 210.000 жители. Треба да се напомене дека тука живеат и работат многу студенти и работници од разни места на светот и секојдневно градот е посетен од илјадници туристи.

## Салцбург како тема во уметноста и во популарната култура
Салцбург се јавува како тема во бројни дела од уметноста и популарната култура, како:
* „Салцбург“ (*Salzburg*) - песна на српскиот поет Миодраг Павловиќ.

## Наводи

## Надворешни врски

* Градски портал на Салцбург


Категорија:Градови во Салцбург
Категорија:Општини во Салцбург
Санремо

**Санремо** (, ) или **Сан Ремо** (*San Remo*) — град во покраината Империја со околу 57.000 жители кој кежи на средоземниот брег во западна Лигурија, северозападна Италија. Основан во римско време, градот е најдобро познат како туристичко одредиште на Италијанската ривиера. Домаќин е на бројни културни настани, како што е фестивалот „Санремо“ и велосипедскиот класик Милано-Санремо.

## Клима

Санремо се одликува со средоземна клима (Кепен *Csa*).

Градот вообичаено има здрава клима со пристојно топли денови придружени со студени утра и ноќи.

## Меѓународни односи

### Збратимени градови

Санремо е збратимен со:

*  Атами, Јапонија, од 1976
*  Хелсингер, Данска
*  Карлскога, Шведска
*  Будва, Црна Гора

## Поврзано

* Фестивал Санремо
* Милано-Санремо

## Наводи

## Надворешни врски

* Официјална страница 
* Фестивал Санремо 
* Катедрала „Св. Сир“ 


Категорија:Италијанска ривиера
Категорија:Градови во Лигурија
Христијанството во Египет

**Христијанството во [[Египет]]** е малцинска религија во државата. Египетските Христијаните се претежно Копти и се од 5% до 20% од вкупното население на државата. Иако самата држава има мал процент Христијани во однос на Муслиманите, во поглед на апсолутниот број на Христијани Египет е дом на најголемата христијанска заедница во Блискиот Исток и Северна Африка. Христијанството во Египет датира уште од раните почетоци на Римското Царство и Александрија е еден од раните центри на христијанството. Сепак, Христијаните се соочуваат со жестоко прогонство во државата, особено по 2012 година, каде се палеле цркви и се тероризирал народот од страна на исламските милитанти.

## Демографија
Над 95% од Египетските Христијани се Копти и се членови на Коптската Православна Црква во Александрија. Коптската црква е најголемо христијанско тело во Блискиот Исток и има од 4 до 8 милиони следбеници во Египет, а во странство дополнителни 3 до 4 милиони. Сепак, тешко е да се каже колкав е бројот на Христијаните бидејќи немало пописи. Општо прифатена бројка е 10% во државата, но бројот е поголем. Според една статија на Коптската црква, од 11 до 13 милиони се Христијани во Египет.

## Историја
Египетските Христијани веруваат дека Александриската патријаршија била основана од Св. Марко во околу 33 година. Но сепак малку се знае за раното Христијанство во Египет. Историчарот Хелмут Келстер тврдел дека Христијаните во Египет биле под влијание на гностицизмот сè до обидите на Димитар Александриски за усогласување на христијанството

До 300 година веќе било јасно дека Александрија е еден од главните христијански центри.

## Поврзано

*Религија во Египет
*Копти
*Христијанство
*Прогон на Христијаните

## Наводи


*